
 Z A P I S N I K
23. sjednice Vijeća Mjesnog odbora Poljanice,
održane 24. travnja 2023.
u objektu mjesne samouprave Poljanice, Dubrava 203,
s početkom u 18,00 sati


NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.
	Vijeće jednoglasno prihvaća tekst zapisnika 22. sjednice Vijeća, održane dana 27. ožujka 2023.
Predsjednica predlaže dopunu dnevnog reda i to:
a) Prijedlog za sadnju stabala na području MO Poljanice – donošenje zaključka 

Na prijedlog predsjednice, Vijeće jednoglasno prihvaća dopunu i utvrđuje:

D N E V N I   R E D

1. Pravila Mjesnog odbora Poljanice – donošenje;
2. Poslovnik o radu Vijeća Mjesnog odbora Poljanice– donošenje;
3. [bookmark: _Hlk133243156]Prijedlog za uklanjanje zelenog otoka – donošenje zaključka;
4. Prijedlog za sanaciju javno zelene površine (dio k.č.br.4537/27, 9551/1 i 4582/30, sve k.o. Dubrava) te parkirališnih mjesta u Petim Poljanicama – donošenje zaključka;
5. [bookmark: _Hlk133244837]Prijedlog za sadnju stabala na području Mjesnog odbora Poljanice – donošenje zaključka 
6. Pitanja, prijedlozi i obavijesti.

AD 1. Pravila Mjesnog odbora Poljanice 

Predsjednica pojašnjava prijedlog izmjena Pravila Mjesnog odbora Poljanice.

[bookmark: _Hlk133243090]Na temelju članka 99. stavka 1. točke 1. Statuta Grada, Vijeće Mjesnog odbora Poljanice jednoglasno donosi

	PRAVILA
MJESNOG ODBORA POLJANICE
Pravila prileže zapisniku i sastavni su dio zapisnika.



AD 2. Poslovnik o radu Vijeća Mjesnog odbora Poljanice 

Predsjednica pojašnjava prijedlog teksta izmjena Poslovnika o radu Vijeća Mjesnog odbora Poljanice.
Na temelju članka 99. stavka 1. točke 6. Statuta Grada Zagreba
Vijeće Mjesnog odbora Poljanice jednoglasno donosi

POSLOVNIK
O RADU VIJEĆA MJESNOG ODBORA POLJANICE

Poslovnik prileži zapisniku i sastavni dio je zapisnika.

AD 3. Prijedlog za uklanjanje zelenog otoka

Predsjednica informira vijećnike o zahtjevu stanara ulice Četvrte Poljanice o potrebi uklanjanja zelenog otoka na lokaciji raskrižja ulica Četvrte i Pete Poljanice (sjeverna strana kod kružnog toka). Stanari su kao razlog zahtjeva naveli da ne postoji potreba da bude na toj lokaciji smješten zeleni otok jer imaju dovoljno svojih spremnika za potrebe odlaganja otpada.
Vijeće jednoglasno donosi                                        
ZAKLJUČAK

1. Predlaže se uklanjanje postojećeg zelenog otoka na križanju ulica Četvrte i Pete Poljanice (sjeverna strana kod kružnog toka).
2. Gore navedeno predlaže se budući na navedenoj lokaciji postoji dovoljno spremnika za potrebe odlaganja otpada.

Ad 4. Prijedlog za sanaciju javno zelene površine (dio k.č.br.4537/27, 9551/1 i 4582/30, sve k.o. Dubrava) te parkirališnih mjesta u Petim Poljanicama 

Na prijedlog građana i nakon terenskog izvida razmotren je zahtjev za sanaciju zelene površne te je utvrđeno sljedeće:
-  dijelovi k.č.br. 4537/27, 9551/1 i 4582/30, sve k.o. Dubrava, dugi niz godina korišteni su kroz zakup kao parkiralište od strane fizičke osobe koja je zelenu javnu površinu nasula šljunkom, a nakon prestanka korištenja i zakupa ista nije vraćena u prvobitno stanje;
- uz navedeno ista osoba je da bi osigurala pristup tom parkiralištu, na dva parkirna mjesta u sklopu javnog parkirališta u ulici Pete Poljanice, nadogradila tzv „rampu„ te iscrtala žutom bojom zabranu  parkiranja za ostale stanare naselja;
Kako bi se  javna zelena površina i parkiralište dovelo u prvobitno stanje, a time i spriječilo nepropisno parkiranje vozila na javnoj zelenoj površini
Vijeće jednoglasno donosi
 ZAKLJUČAK


1. Razmotren je zahtjev građana za sanaciju javno zelene površine (dio k.č.br. 4537/27, 9551/1 i 4582/30, sve k.o. Dubrava), a nakon prestanka dugogodišnjeg zakupa od strane fizičke osobe.
2. Predlaže se sanacija, odnosno vraćanje u prvobitno stanje, javno zelene površine (dio k.č.br. 4537/27, 9551/1 i 4582/30, sve k.o. Dubrava) na način da se na šljunkom nasuti dio površine ponovno nasipa zemlja i posije trava.
3. Predlaže se uklanjanje betonske „rampe“ koja zauzima dva parkirna mjesta u sklopu parkirališta u ulici Pete Poljanice, a koja se nalaze ispred gore navedenih čestica, te  njihovo vraćanje u prvobitno stanje i iscrtavanje bijelom bojom. 

Ad. 5. Prijedlog za sadnju stabala na području Mjesnog odbora Poljanice 

Vijeću Mjesnog odbra Poljanice obratio se gospodin Marko Žilić, Pete Poljanice br. 5 sa prijedlogom da se na lokaciji k.č.br. 4543/3, (istočna strana javne zelene površine između parkirališta i potoka) posade dva stabla. Kao razlog za sadnju stabala naveo je da bi stabla uljepšala izgled naselja i osigurala dodatni hlad jer u neposrednoj blizini parkirališta nema posađenih stabala.
Sukladno prijedlogu 
Vijeće jednoglasno donosi

ZAKLJUČAK

[bookmark: _GoBack]Predlaže se sadnja stabala (2 komada) na lokaciji Pete Poljanice kod br. 5, na k.č.br. 4543/3 k.o. Dubrava (istočna strana, između parkirališta i potoka), a u skladu sa ozelenjavanjem javnih zelenih površina.


Ad. 6. Pitanja, prijedlozi i obavijesti

- Član Vijeća gosp. Plantić upoznaje članove da je realiziran zaključak Vijeća vezano za promjenu smjera kretanja u ulici IX. Novoselski odvojak
-predsjednica upoznaje članove Vijeća sa obrazloženjem dobivenim od  Vijeća Gradske četvrti na ranije postavljen upit za očitovanje vezano za zakup gradskog zemljišta od strane Seferović Jadrana
- predsjednica upoznaje članove Vijeća sa statusom uređenja javnog kanala u Novoselskoj ulici
- Članovi Vijeća Jadranka Milivojević i Ladislav Plantić upoznaju vijećnike sa izvršenim  očevidom na lokaciji ulice Klin vezano za zaključak o postavljanju naprave za smirivanje prometa


Dovršeno u 19,00 sati

KLASA:024-08/23-003/806
URBROJ: 251-13-11-5/009-23-2
U Zagrebu, 24. travnja 2023.

Zapisnik sastavila: 					                     Predsjednica
Jadranka Milivojević		                                     Vijeća Mjesnog odbora Poljanice 
								                   
      Vesna Kotarac	            
